section_heading: Klasifikacija
paragraph_text: Za rod Avimimus se isprva smatralo da je u vrlo bliskom srodstvu s pticama, s obzirom na to da do tada njegove ptičje osobine tada nisu pronađene kod drugih dinosaura. Kurzanov je smatrao da je Avimimus, a ne poznata "praptica" Archaeopteryx, bio u bliskom srodstvu s direktnim pretkom današnjih ptica, a da Archaeopteryx nije bio tako blizak pticama kao što se to prije smatralo. Međutim, kasnije filogenetske analize srodstva između dinosaura i ptica to nisu potvrdile. Većina današnjih znanstvenika smatra da Avimimus zapravo pripada jednoj raznolikoj grupi dinosaura sličnih pticama koji su primitivniji od Archaeopteryx, a to su oviraptosauri.Dyke and Thorley (1998). "Reduced cladistic consensus methods and the avian affinities of Protoavis and Avimimus." Archaeopteryx, 16: 123-129.